open-index/open-wikipedia-markdown huggingface dataset:
Metretes

**Metretes** () eli **amforeus metretes** (, ”standardiamfora”) eli **amforeus** (, alun perin ) eli **kados** () oli antiikin kreikkalainen nesteiden tilavuusmitta, yksi amforallinen. Se oli suurin nestemitta ja vastasi 12 khusta. Attikalainen (ateenalainen) metretes oli nykymitoissa noin 39,39 litraa.

Metretes oli tärkein kreikkalainen nestemitta. Se oli  medimnoksesta, joka oli tärkein kuiva-ainemitta, ja sen vesimäärän paino vastasi  talenttia. Aiginalainen metretes oli attikalaista suurempi ja sen koko oli noin 54,56 litraa, suunnilleen saman verran kuin yksi persialainen artabe. Makedonialainen metretes oli saman suuruinen kuin attikalainen.

Keramiikassa kados oli eräs vaasien tyyppi. Roomassa kados () oli kreikkalaisten viinien mittayksikkö, joka vastasi kreikkalaista metretestä eli amforeusta ja oli kooltaan  roomalaista amforaa, siinä missä roomalaisten viinien mittayksikkö oli roomalainen amfora (*amphora*, *amphora quadrantal*).

## Muuntotaulukko

Muuntotaulukko attikalaisen mittajärjestelmän mukaisesti:

## Lähteet
Turvan talo (Tampere)

**Turvan talo** on vakuutusyhtiö Turvan rakennuttama liike- ja asuinrakennus, joka sijaitsee Tampereella osoitteessa Hämeenkatu&nbsp;25. Talo on arkkitehti Jaakko Tähtisen suunnittelema, ja se on valmistunut vuonna 1940. Aiemmin talon paikalla oli yksikerroksinen puutalo, jossa oli liikehuoneistoja.

## Historiaa
Turvan talosta tuli valmistuessaan vakuutusyhtiö Turvan ensimmäinen oma toimitalo. Aikaisemmin yhtiö oli pitänyt toimistoa Satakunnankadun varrella Ulkotyöväenyhdistyksen talossa. Turvan nykyinen pääkonttori valmistui Järvensivuntielle vuonna 1991, mutta sillä on edelleen palvelupiste myös Hämeenkatu&nbsp;25:ssä.

Turvan talossa toimi vuosina 1940–2001 elokuvateatteri Hällä, joka oli Tampereen ensimmäinen nimenomaan äänielokuville rakennettu esityspaikka. Se oli myös Suomen ensimmäinen elokuvateatteri, jossa nähtiin laajakangasfilmi (*[[Näin hänen kuolevan]]* vuonna 1954). Hällän vanha valomainos on vielä nykyäänkin osa Hämeenkadun katukuvaa. Elokuvateatterin paikalla on vuodesta 2002 alkaen sijainnut Tanssiteatteri MD:n kotinäyttämö.

## Arkkitehtuuri ja status
Turvan talossa on kuuden pääkerroksen lisäksi sisäänvedetty ullakkokerros. Julkisivu on päällystetty vaaleanharmaalla rappauksella, lukuun ottamatta katutasoa, joka on verhoiltu mustalla graniitilla.

Jaakko Tähtinen on suunnitellut Turvan talon lisäksi myös vastapäisen Yhdyspankintalon. Molemmat rakennukset edustavat funkistyyliä, ja ne muodostavat yhdessä sopusuhtaisen kokonaisuuden.

Tampereen kaupungin kaavoitusyksikön mukaan Turvan talo on rakennustaiteen, kulttuurihistorian ja kaupunkikuvan kannalta merkittävä kohde. Lisäksi se on kiinteä osa Hämeenkatua, joka muodostaa valtakunnallisesti merkittävän rakennuskokonaisuuden yhdessä Hämeensillan ja Keskustorin kanssa.

## Lähteet
Keramion

**Keramion** () oli antiikin kreikkalainen nesteiden tilavuusmitta. Se vastasi kahdeksaa khusta tai yhtä kuutiojalkaa nestettä, nykymitoissa noin 26,2 litraa.

## Muuntotaulukko

Muuntotaulukko attikalaisen mittajärjestelmän mukaisesti:

## Lähteet
Kheme

**Kheme** () oli antiikin kreikkalainen nesteiden tilavuusmitta. Se vastasi kahta kokhliarionia eli lusikallista. Attikalainen (ateenalainen) kheme oli nykymitoissa noin 9,1 millilitraa.

## Muuntotaulukko

Muuntotaulukko attikalaisen mittajärjestelmän mukaisesti:

## Lähteet
The Piper

**The Piper** on ruotsalaisen Abba-yhtyeen musiikkikappale vuodelta 1980. Sen sävelsivät ja sanoittivat Benny Andersson ja Björn Ulvaeus. Päälaulajina ovat Agnetha Fältskog ja Anni-Frid Lyngstad. Kappale julkaistiin yhtyeen seitsemännellä studioalbumilla *[[Super Trouper (albumi)|Super Trouper]]* ja ”Super Trouper” -singlen b-puolena.

”The Piper” -kappaleen levyttäminen aloitettiin 9. huhtikuuta 1980, sen työnimenä oli ”Äntligen krig”. Kappale kertoo fasistisen diktaattorin valtaannoususta ja sen inspiraationa oli Stephen Kingin romaani *[[Tukikohta (romaani)|Tukikohta]]*. Sanoituksessa kansa kokoontuu kuuntelemaan huilunsoittajan outoja säveliä, tanssii niiden tahtiin ja seuraa soittajaa sokeasti, sillä tämä tarjoaa kansalle ”unelmaa”. Kansa haluaa kuulla lisää ja unohtaa itsenäisen ajattelun. Sanoissa on lyhyt latinankielinen osuus ”sub luna saltamus”.

”The Piperista” on tehty muutama cover-versio, mukaan lukien hollanninkielinen ”De flierefluiter” (1985).

## Lähteet
Jakob Axel Nielsen

**Jakob Axel Nielsen** (s. 12. huhtikuuta 1967) on tanskalainen asianajaja ja konservatiivisen kansanpuolueen poliitikko. Hän on istunut kansankäräjillä vuosina 2005–2010 ja toiminut Tanskan liikenne- ja energiaministerinä vuonna 2007 sekä terveysministerinä vuosina 2007–2010.
## Lähteet

## Aiheesta muualla
* ''Jakob Axel Nielsen'' Tanskan kansankäräjien verkkosivuilla
I Let the Music Speak

**I Let the Music Speak** on ruotsalaisen Abba-yhtyeen musiikkikappale vuodelta 1981. Sen sävelsivät ja sanoittivat Benny Andersson ja Björn Ulvaeus. Päävokalistina on Anni-Frid Lyngstad. Kappale julkaistiin yhtyeen kahdeksannen studioalbumin *The Visitors* b-puolen avausraitana.

"I Let the Music Speak" -kappaleen levyttäminen aloitettiin 3. syyskuuta 1981. Sitä on pidetty pikemminkin teatraalisena esityksenä kuin pop-kappaleena. Se on nähty myös siltana Anderssonin ja Ulvaeuksen musikaalituotantoon, jonka nämä aloittivat Abban siirryttyä pitkälle tauolle *The Visitorsin* jälkeen.

"I Let the Music Speak" -kappaleesta on tehty muutama versio, mukaan lukien hollanninkielinen "Is 't zo bedoeld" (1985).

## Lähteet
Joonas Jähi

**Joonas Jähi** (s. 6. marraskuuta 1985 Helsinki) on suomalainen keilaaja. Hän voitti Euroopan-mestaruuden joukkuekilpailussa Wienissä elokuussa 2012 ja Aalborgissa kesäkuussa 2015, parikilpailussa ja joukkuekilpailussa Brysselissä elokuussa 2016 sekä henkilökohtaisessa mastersissa Helsingissä kesäkuussa 2022. Hän on saavuttanut myös muita arvokisamitaleja. Hän edustaa seuratasolla Grankulla Bowlarea.

## Lähteet
If It Wasn’t for the Nights

**If It Wasn't for the Nights** on ruotsalaisen Abba-yhtyeen musiikkikappale vuodelta 1979. Sen sävelsivät ja sanoittivat Benny Andersson ja Björn Ulvaeus. Päävokalisteina ovat Agnetha Fältskog ja Anni-Frid Lyngstad. Kappale julkaistiin yhtyeen kuudennella studioalbumilla *Voulez-Vous*.

"If It Wasn't for the Nights" -kappaleen levyttäminen aloitettiin 8. marraskuuta 1978 työnimenään "Pandemonium". Sen sanoitus heijastaa Ulvaeuksen alavireistä mielialaa, sillä avioliitto Ulvaeus-Fältskog oli tullut tiensä päähän. Kappaleen oli määrä olla *Voulez-Vous* -albumin johtosingle, mutta kun "Chiquitita" oli valmis, se päätettiin julkaista johtosinglenä ja "If It Wasn't for the Nights" jäi vaille single-statusta. 

"If It Wasn't for the Nights" -kappaletta versioitu joitakin kertoja, mukaan lukien Hazell Deanin tulkinta vuodelta 1996.

## Lähteet
Sea Eagle (ohjus)

**Sea Eagle** (suom. *[[Merikotka]]*) on  Isossa-Britanniassa kehitetty ja tuotettu alisooninen meritorjuntaohjus eli keskikantaman laivasto-ohjus. Aseen kehittelyn aloitti BAE Systems, josta muotoutui sittemmin MBDA.

Ohjuksen suihkumoottori antaa sille 1&nbsp;040 km/h eli Mach 0.85 enimmäisnopeuden. Aseen kehittely aloitettiin vuonna 1976, valmistus alkoi 1982, hyväksyntä aselajin käyttöön 1985. Ainakin Blackburn Buccaneer ja Panavia Tornado kykenivät hyödyntämään tätä ohjusasetta omassa arsenaalissaan, Sea Harrierin ohella. Jo Britannian kuninkaallisten ilmavoimien käytöstä poistunut SEPECAT Jaguar kykeni sekin tätä ohjustyyppiä käyttämään.

Sea Eaglen omamassa on 580 kg, ja sen taistelukärjen omamassa on 230 kg, sekä ohjuksen enimmäiskantama on yli 110 km. Sea Eagle -meritorjuntaohjuksen siipien kärkiväli on 1,2 m ja sen halkaisija on 0,4 m, pituus 4,14 m. Ohjus käyttää sekä inertiaaliohjausta että tutkaohjausta. Intian käyttämät Jaguar IM-koneet kykenivät nekin meritorjuntaan tällä ohjusaseella.

Britannian ohella, ovat tätä ohjusasetyyppiä käyttäneet Intia, Chile ja Saudi-Arabia.

## Lähteet
*Langley, Andrew: The Armed Forces – The Royal Air Force. Bath Press, Avon, Englanti. 1986.  

## Aiheesta muualla
* [Hms Devonshire After Sea Eagle Missile Strike Allocated Title] Iwm.org 
* BAe Hawk ampumassa Sea Eagle -meritorjuntaohjusta *(vain pelkkä valokuva)*
Tetarton

**Tetarton** () eli **hemikotyle** () oli antiikin kreikkalainen nesteiden tilavuusmitta. Se oli nimensä mukaisesti ksesteen neljäsosa ja toisen nimensä mukaisesti kotylen puolikas. Samalla se vastasi kolmea kyathosta. Attikalainen (ateenalainen) tetarton oli nykymitoissa noin 1,2 desilitraa.

## Muuntotaulukko

Muuntotaulukko attikalaisen mittajärjestelmän mukaisesti:

## Lähteet
Mystron

**Mystron** () oli antiikin kreikkalainen nesteiden tilavuusmitta, iso lusikallinen. Se vastasi kahta ja puolta kokhliarionia eli pienempää lusikallista. Attikalainen (ateenalainen) mystron oli nykymitoissa noin 11,4 millilitraa.

## Muuntotaulukko

Muuntotaulukko attikalaisen mittajärjestelmän mukaisesti:

## Lähteet
Kristiinankaupungin ruotsalainen seurakunta

**Kristiinankaupungin ruotsalainen seurakunta** () on seurakunta Pohjanmaalla, Kristiinankaupungissa. Seurakunta kuuluu Porvoon hiippakunnassa Närpiön rovastikuntaan ja on osa Kristiinankaupungin seurakuntayhtymää. Kirkkoherrana toimii Daniel Norrback.

Kristiinankaupungin ruotsalainen seurakunta perustettiin vuonna 1978 jakamalla Kristiinankaupunki-Tiukan seurakunta suomenkieliseksi ja ruotsinkieliseksi seurakunnaksi. Alkuperäinen ruotsalainen seurakunta yhdistyi Siipyyn ja Lapväärtin seurakuntien kanssa vuonna 2006 Lapväärtin-Kristiinankaupungin seurakunnaksi (ruots. *Lappfjärd-Kristinestads församling*). Seurakunta otti nimekseen Kristiinankaupungin ruotsalainen seurakunta vuonna 2013.

Kristiinankaupungissa on voimassa Suomen evankelis-luterilaisen kirkon korkein kirkollisveroprosentti, kaksi prosenttia.

## Herätysliikkeet
Kristiinankaupungin ruotsalainen seurakunta muodostaa muun Pohjanmaan rannikon tavoin voimakkaan ja yhtenäisen ruotsinkielisen evankelisen herätysliikkeen tukialueen.

## Kirkkoherrat
Seuraavat henkilöt ovat toimineet Kristiinankaupungin ruotsalaisen seurakunnan (2006–2013 Lapväärtin–Kriistinankaupungin seurakunnan) kirkkoherroina:

* 1985–2005: Lars Nisula

**Uusi seurakunta**
* 2006–2012: Lars Nisula
** 2012–2015 vt. Johan Eklöf
* 2016– Daniel Norrback

## Katso myös
* Kristiinankaupungin seurakuntayhtymä
* Kristiinan helluntaiseurakunta
* Kristiinankaupungin metodistiseurakunta
* Uskonto Pohjanmaalla

## Lähteet
Rodrigo Perez

**Rodrigo Perez** (s. 1976) on espanjalainen karateka. Hän saavutti Kyokushinissa Sveitsin Openissa hopea 2022 ja oli mukana vuoden 2017, 2021 ja 2022 EM-kilpailuissa.

## Kilpaura
Tammikuussa 2014 Perez saavutti pronssia Fuerteventura Openissa. Myös maaliskuussa hän saavutti pronssia Espanjan Openissa.

Perez oli mukana Fuerteventura Openissa heinäkuussa 2016, jossa hän eteni välieriin saakka. Perez hävisi ottelunsa Jahmaine Christielle ja saavutti sen myötä pronssia.

Helmikuussa 2017 hän oli mukana Italian cupissa. Toukokuussa Perez oli mukana Ranskan EM-kilpailuissa. Hän hävisi Jawid Yusufille avauskierroksella.

Perez oli mukana Puolan EM-kilpailuissa marraskuussa 2021, jossa hän sijoittui 11 parhaan joukkoon, hävittyään avauskierrokselle Koos Van den hoovenille.

Perez saavutti menestystä huhtikuussa 2022 Sveitsin Openissa edettyään loppuotteluun saakka. Hän kuitenkin hävisi mestaruuden maanmiehelleen Elvis Bodachille. Perez oli mukana myös kesäkuussa Bulgarian EM-kilpailuissa, jossa hän jäi toistamiseen alkukierrokselle.

## EM-sijoitukset

## Lähteet
Le Brignon

**Le Brignon** on kunta Ranskassa Haute-Loiren departementissa Auvergne-Rhône-Alpesin alueella. Se sijaitsee Loirejoen varrella, noin 16 kilometriä Le Puy-en-Velayn kaupungista etelään.

Kunnan keskustassa oleva Saint-Martinin kirkko on rakennettu romaaniseen tyyliin. Kirkon portaali on kuitenkin tyyliltään goottilainen. Kirkon kellotornissa on neljä erikokoista kelloa. Kellotornin rakennusajankohdasta ei ole varmuutta. Luultavasti se on rakennettu 1300-luvun lopulla tai 1400-luvulla. Kirkko kuuluu historiallisten monumenttien luetteloon.
Kunnan rajalla on 27 metriä korkea Beaumen vesiputous, *Cascade de la Beaume*. Le Brignon jakaa sen naapurikunta Solignac-sur-Loiren kanssa.


Tiedosto:Cascade de la Beaume.JPG|Cascade de la Beaume


## Lähteet

## Aiheesta muualla
Timo Tähkänen

**Timo Tähkänen** (s. 1983 Heinola) on suomalainen kuvataiteilija, jalkahoitaja ja dragartisti. Hän on opiskellut Etelä-Karjalan ammattikorkeakoulussa ja Taideyliopiston Kuvataideakatemiassa. Tähkäsen osin retrospektiivinen näyttely oli keväällä 2022 Heinolan taidemuseossa.

Tähkänen teki kuvataiteen maisterin opinnäytetyönsä 2014 muistisairaiden ryhmäkodissa. Vuonna 2015 hän sai Suomen Kulttuurirahaston kolmivuotisen Taidetta hoitolaitoksiin -apurahan ja työskenteli taiteilijana Kinaporin palvelukeskuksessa muistisairaiden vanhusten parissa.

## Maimu Brushwood
Maimu Brushwood (o.s. Huolirinta) on kuvataiteilija Tähkäsen drag- alter ego. Maimu Brushwood on satutäti ja amatöörirunoilija. Maimu esiintyi ensimmäisen kerran live-yleisölle syksyllä 2016. Tämän jälkeen hän on kiertänyt lausumassa runoja ja pitänyt drag-satuhetkiä.
Tähkänen päätyi Maimu Brushwoodin hahmoon Taideyliopiston pedagogisten opintojen aikana.

## Lähteet

## Aiheesta muualla
* 
*
Hilma Svedal

**Hilma Svedal** (o.s. *Wounsch*; 2. lokakuuta 1870 Strömstad, Ruotsi – 2. heinäkuuta 1965) oli ruotsalainen kotiapulainen, joka osallistui Klondiken kultaryntäykseen ja kotimaahan palattuaan perusti Strömstadiin Alaska-nimisen puiston, joka on nykyisin suosittu turistikohde.

## Elämä
Hilma Svedal syntyi vuonna 1870 Strömstadissa kalastajaperheeseen. Hänellä oli kuusi pikkusiskoa ja kolme isoveljeä. Hän työskenteli kotiapulaisena ja opiskeli Blomsholmin kansalaisopistossa.

Svedal matkusti vuonna 1897 *S/S Norway* -aluksella Kristianiasta (nyk. Oslo) New Yorkiin ja ansaitsi siellä neljän vuoden ajan elantonsa kotiapulaisena. Hän jatkoi sitten länteen ja päätyi Sacramenton, Seattlen ja Skagwayn kautta Klondiken Dawson Cityyn. Siellä hän työskenteli kokkina ja kaivoi kultaa. Kaupungista hän löysi myös tulevan miehensä, norjalaisen John Svedalin, jonka kanssa meni naimisiin vuonna 1912.

Pariskunta matkusti vuonna 1925 Ruotsiin, jossa majoittui Hilman perimän tilan maille teltassa, mihin he olivat Amerikassa tottuneet. John ei viihtynyt Ruotsissa ja palasi Amerikkaan, mutta Hilma jäi Ruotsiin. He eivät kuitenkaan virallisesti eronneet.

Svedal alkoi Ruotsissa rakentaa perimilleen maille Nord Långön saarelle kivipuutarhaa, jonka nimesi *Alaskaksi*. Vuonna 1926 hän rakensi *Alaskaan* pienen kivirakennuksen nimeltä Igloon, johon hän muutti asumaan. Tämän jälkeen valmistui bungalow, jossa hän asui 20 vuotta. Hän rakensi myös paikallisten avulla hulevesien poistojärjestelmän ja alkoi istuttaa *Alaskaan* erilaisia eksoottisia kasveja. Vuosina 1930–1933 hän vieraili siskonsa luona San Franciscossa ja jatkoi sitten *Alaskan* varustelua erilaisin rakennelmin, kuten tuolloin valmistumassa olleen Golden Gate Bridgen mukaan nimetty silta ja Golden Inn -niminen majatalo. Puistosta alkoi muodostua turistikohde. Toisen maailmansodan aikana Ruotsin puolustusvoimat perusti *Alaskaan* pienen tukikohdan ja majoitti sotilaita majatalossa.

Toisen maailmansodan jälkeen Svedal myi *Alaskan* sisarenpojalleen Johan Carl Lundbergille ja muutti itse mantereen puolelle mutta kävi usein *Alaskassa*. Golden Inn -majatalo paloi vuonna 1962, ja matkailijoiden määrä puistossa väheni huomattavasti. Se myytiin valtiolle vuonna 1964, ja se jäi rappeutumaan. Vasta 1990-luvulla sitä alettiin entisöidä, ja se avattiin uudelleen vuonna 1996.

Hilma Svedal kuoli 94-vuotiaana vuonna 1965, ja hänet haudattiin Skeen kirkon hautausmaalle. Hänen hautakivessään lukee hänen mottonsa "Don't worry" (suom. Älä murehdi).

## Lähteet

## Aiheesta muualla
Sulvan seurakunta

**Sulvan seurakunta** () on ruotsinkielinen evankelis-luterilainen seurakunta Pohjanmaalla, Mustasaaressa. Seurakunta kuuluu Porvoon hiippakunnassa Korsholman rovastikuntaan ja on osa Mustasaaren seurakuntayhtymää.  Kirkkoherrana toimii Patrica Strömbäck.

## Historia
Sulvan seurakunta kuului alkujaan saarnahuonekuntana Maalahteen. Sulva sai oman kirkon vuonna 1626 ja tuli kappeliseurakunnaksi vuonna 1647. Varsinaiset kappelioikeudet seurakunta sai kuitenkin 1680. Sulva erotettiin kirkkoherrakunnaksi 1860 ja sai ensimmäisen kirkkoherran 1875.

Seurakunnan aktiivinen nuorisopiiri teki aloitteen seurakuntatalon rakentamisesta ja aloitti varojen keruun. Seurakuntakoti pystytettiin vanhan pitäjäntuvan tontille. Kirkonkylän kansakoulun palon 1938 jälkeen koulu ja seurakunta vuorottelivat talossa.

### Toisen maailmansodan jälkeen
1970-luvun alun kuntauudistus koetteli raskaasti Sulvan seurakuntaa, joka menetti noin 1 200 jäsentä. Sundomin nuoret kävivät rippikoulua ja konfirmoitiin Sulvassa vuoteen 1977. Vaasan seurakuntayhtymä toteutti suunnitelmat Sundomin pappilan muuttamisesta seurakuntakodiksi. Sundomin kyläkirkossa pidetään edelleen jumalanpalveluksia.

1970-luvulla seurakunnansssa aloitettiin partio- ja eläkeläistyö. Seurakunta osti Kronvikista tontiin, jonne se rakensi uuden kesäkodin. 1980-luvun alussa perustettu yhdistys hoitaa Kronvikin leirikeskuksen hallintoa.

## Papisto
Seuraavat henkilöt ovat toimineet Sulvan seurakunnan kirkkoherroina ja Sulvan kappeliseurakunnan kappalaisina:

### Sulvan saarnahuonekunnan saarnaajat
* 1628–1630: Michael Gregorii
* 1630–1659: Mathias Enevaldii
* 1659–1679: Gregorius Mathiae Arenius

### Sulvan kappeliseurakunnan kappalaiset
* 1680–1687: Jacob Laxenius
* 1688–1689: Tomas Olai Arenius
* 1689–1697: Gustav Gronovius
* 1697–1704: Gustav Werander
* 1706–1725: Jacob Brunell
* 1727–1742: Georg Tengström
* 1744–1779: Tomas Gabrielis Arenius
* 1781–1793: Georg Mathesius
* 1795–1809: Karl Hällström
* 1812–1826: Zakarias Gallenius vanhempi
* 1828–1832: Jakob Vegelius
* 1833–1847: Karl Peter Thodén
* 1850–1857: Zakris Ulrik Gallenius
* 1860–1872: Frans Isak Selin

### Sulvan seurakunnan kirkkoherrat
* 1875–1882: Fredrik Hedberg
* 1883–1885: Georg Leonard Udelius
* 1888–1891: Matias Sandström
* 1894–1912: Johan Alarik Roos
* 1915–1924: Carl Isidorus Lundberg
* 1925–1926: Carl Atle Wester
* 1925–1926: Edvin Stenwall (vt.)
* 1927–1934: Max Oterdahl
* 1934–1967: Birger Alexander Geber
* 1967–1972: Thor Granström
* Trygve Geber
* 1977–2000: Ingmar Weckström
* 2001–2010: Mats Björklund

## Katso myös
* Mustasaaren seurakuntayhtymä
* Sulvan vapaaseurakunta
* Uskonto Pohjanmaalla

## Lähteet
* 

### Viitteet
Vöyrin seurakunta

**Vöyrin seurakunta** () on seurakunta Pohjanmaalla, Vöyrillä. Seurakunta kuuluu Porvoon hiippakunnassa Korsholman rovastikuntaan ja on osa Vaasan seurakuntayhtymää.  Kirkkoherrana toimii Hans Boije.

Vuoden 2025 lopussa Vöyrin seurakuntaan kuului 4&nbsp;711 jäsentä, mikä oli noin 76 prosenttia Vöyrin asukkaista. Jäsenmäärä on ollut laskussa lähes koko 2000-luvun ajan.

## Herätysliikkeet
Vöyrin seurakunta muodostaa muun Pohjanmaan rannikon tavoin voimakkaan ja yhtenäisen ruotsinkielisen evankelisen herätysliikkeen tukialueen. Liikkeellä on kannatusta myös Oravaisten alueella.

## Papisto
Seuraavat henkilöt ovat toimineet Vöyrin seurakunnan kirkkoherroina:

* 1516: kirkkoherra Nicolaus Pajan
* 1519: kirkkoherra Laurentius Johannis
* 1524: kirkkoherra Ericus Campi
* 1525: kirkkoherra Magnus Jacobi Buurkuph
* 1543: kirkkoherra Michael Olai
* 1549: kirkkoherra Simon Petri Kneck
* 1553–1554: kirkkoherra Knut
* 1558: kirkkoherra Ericus Canuti
* 1562–1569: kirkkoherra Peder Henrici Granulus
* 1573–1593: kirkkoherra Jacobus Martini Viloides Aboensis
* 1602–1616: kirkkoherra Matthias Jacobi Gammall
* 1633–1644: kirkkoherra Gabriel Matthaei Gammal
* 1666: kirkkoherra Martinus Matthaei Gammal
* 1669–1680: kirkkoherra Christiernus Gabrielis Wernberg
* 1684–1686: kirkkoherra Gustavus Gabrielis Gammal
* 1686–1695: kirkkoherra Martinus Laurentii Galle
* 1695–1744: kirkkoherra Laurentius Gezelius

* 1746–1767: kirkkoherra Jakob Haartman
* 1769–1794: kirkkoherra Johan Haartman
* 1796–1821: kirkkoherra Esaias Vegelius
* 1823–1838: kirkkoherra Karl Fredrik Stenbäck
* 1840–1874: kirkkoherra Karl Josef Estlander
* 1875–1880: kirkkoherra Frans Oskar Durchman
* 1881–1890: kirkkoherra Ture Birger Wegelius
* 1893–1903: kirkkoherra Salomon Hirvinen
* 1906–1924: kirkkoherra Alfred Johannes Bäck
* 1925–1939: kirkkoherra Jakob Immanuel Bäck
* 1941–1955: kirkkoherra Verner Lindfors
* 1955–1981: kirkkoherra Håkan Bäck
* 1982–2005: kirkkoherra Åke Lillas
* 2005–2010: kirkkoherra Tomas Klemets
* 2010–2012: kirkkoherra Berndt Berg
* 2012–2015: kirkkoherra Ulf Sundstédt
* 2018– kirkkoherra Hans Boije

## Katso myös
* Komossan baptistiseurakunta
* Oxkangarin baptistiseurakunta
* Oxkangarin Betel-seurakunta
* Oravaisten baptistiseurakunta
* Särkimon vapaaseurakunta
* Vöyrin vapaakirkkoseurakunta
* Uskonto Pohjanmaalla

## Lähteet
Vaasan ruotsalainen seurakunta

**Vaasan ruotsalainen seurakunta** () on seurakunta Pohjanmaalla, Vaasassa. Seurakunta kuuluu Porvoon hiippakunnassa Korsholman rovastikuntaan ja on osa Vaasan seurakuntayhtymää.  Kirkkoherrana toimii Mikael Forslund.

Vaasan ruotsinkielinen seurakunta perustettiin vuonna 1928, jolloin Vaasan kaupunkiseurakunta jaettiin kielellisesti kahtia.

## Herätysliikkeet
Vaasan seurakunta on monien eri herätysliikkeiden kohtaamispaikka. Ruotsinkielisistä herätysliikkeistä voimakkaimmin Vaasassa vaikuttaa evankelinen herätysliike sekä jossain määrin myös rauhansanalaisuus. Myös vanhoillislestadiolaisuudella on jossain määrin ruotsinkielistä toimintaa.

## Papisto
Seuraavat henkilöt ovat toimineet Vaasan ruotsalaisen seurakunnan kirkkoherroina:
* 1929–1933: kirkkoherra Karl Oskar Ahlström
* 1933–1940: kirkkoherra Johan Erkki Kovero
* 1940–1963: kirkkoherra Alvar Wilhelm Nyqvist
* 1963–1975: kirkkoherra Nils Näsman
* 1976–1992: kirkkoherra Torbjörn Ohls
* 1992–1999: kirkkoherra Ulla Östman
* 1999–2006: kirkkoherra Henry Byskata
* 2006–2017: kirkkoherra Tor Erik Store
* 2017→ kirkkoherra Mikael Forslund

## Katso myös

* Uskonto Pohjanmaalla

## Lähteet
Kokkolan ruotsalainen seurakunta

**Kokkolan ruotsalainen seurakunta** () on evankelis-luterilainen ruotsinkielinen seurakunta Keski-Pohjanmaalla Kokkolassa. Se kuuluu Porvoon hiippakunnassa Pedersören rovastikuntaan ja on osa Kokkolan seurakuntayhtymää. Kirkkoherrana toimii Per Stenberg.

## Kirkot
Kokkolan ruotsalaisella seurakunnalla on käytössään seuraavat kirkot:

* Kokkolan kirkko
* Kaarlelan kirkko
* Ykspihlajan kirkko
* Öjan kyläkirkko
* Tankarin kirkko

## Historiaa
Kokkolan ruotsalainen seurakunta syntyi vuonna 1929, kun siihen asti kaksikielinen Kokkolan kaupunkiseurakunta jaettiin kielen perusteella suomalaiseksi ja ruotsalaiseksi seurakunnaksi.

Kokkolan ruotsalainen seurakunta ja Kaarlelan ruotsalainen seurakunta lakkautettiin 31. joulukuuta 2003 ja 1. tammikuuta 2004 niiden tilalle perustettiin uusi Kokkolan ruotsalainen seurakunta.

## Herätysliikkeet
Kokkolan ruotsalainen seurakunta kuuluu muun Keski-Pohjanmaan tavoin herätysliikkeiden maantieteelliseen kohtaamisalueeseen. Kokkolassa vaikuttaa erityisesti ruotsinkielinen rauhansanalaisuus. Kokkolassa on voimakasta kannatusta myös evankelisen herätysliikkeen parissa.

## Papisto

Seuraavat henkilöt ovat toimineet Kokkolan ruotsalaisen seurakunnan kirkkoherroina: 
* 1929–1933: kirkkoherra Anders Sandbacka
* 1933–1952: kirkkoherra Max Oterdahl
* 1969–1981: kirkkoherra Hemming Kankkonen

## Katso myös

* Uskonto Kokkolassa
* Uskonto Keski-Pohjanmaalla

## Lähteet

## Aiheesta muualla

* Karleby svenska församling - seurakunnan kotisivut
Kruunupyyn seurakunta

**Kruunupyyn seurakunta** () on seurakunta Pohjanmaalla, Kruunupyyssä. Seurakunta kuuluu Porvoon hiippakunnassa Pedersören rovastikuntaan. Kirkkoherrana toimii Niklas Wallis.

Kruunupyyn seurakunnan kirkollisveroprosentti on Suomen evankelis-luterilaisen kirkon korkein, kaksi prosenttia.

## Herätysliikkeet
Kruunupyyn seurakunta kuuluu muun Kokkolan ympäristön tavoin herätysliikkeiden maantieteelliseen kohtaamisalueeseen. Kruunupyyssä vaikuttaa erityisesti ruotsinkielinen evankelinen herätysliike, jonka pohjoiseen vaikutusalueeseen Kruunupyy kuuluu.

## Papisto
Muun muassa seuraavat henkilöt ovat toimineet Kruunupyyn seurakunnan kirkkoherroina:

### Kirkkoherrat
* 1607–1614: kirkkoherra Martinus Jacobi Viloi
* 1614: kirkkoherra Martinus Pauli
* 1628–1637: kirkkoherra Jeremias Matthiae Cronbäck Björnburgensis
* 1638–1684: kirkkoherra Jacobus Henrici Brennerus
* 1686: kirkkoherra Jacobus Henrici Ristrenus
* 1687–1703: kirkkoherra Jacobus Erici Falander
* 1703–1737: kirkkoherra Erik Cajanus
* 1738–1774: kirkkoherra Gustaf Juslenius
** 1757–1759: vt. kirkkoherra Georg Mathesius
* 1776–1791: kirkkoherra Erik Juvelius
* 1794–1819: kirkkoherra Henrik Aulin
* 1821–1826: kirkkoherra Fredrik Juvelius
* 1828–1838: kirkkoherra Karl Fredrik Alcenius
* 1842–1852: kirkkoherra Anders Gustaf Kihlman
* 1853–1872: kirkkoherra Jakob Adolf Cajanus
* 1874–1887: kirkkoherra Frans Viktor Sandelin
* 1888–1914: kirkkoherra Jakob Joel Wegelius
* 1917–1950: kirkkoherra Karl Johan Berg
* 1951–1960: kirkkoherra Gustav Stenbäck
* 2001–2017: kirkkoherra Markus Ventin

## Lähteet
The Halo Effect

**The Halo Effect** on ruotsalainen metallimusiikin yhtye, jonka ovat perustaneet In Flames ja Dark Tranquillity -yhtyeistä tunnetut muusikot vuonna 2021.

## Historia
Yhtyeen perustivat vuonna 2021 Mikael Stanne (laulu), Niclas Engelin (kitara), Jesper Strömblad (kitara), Peter Iwers (bassokitara) ja Daniel Svensson (rummut).

Yhtye julkaisi ensimmäisen albuminsa *Days of the Lost* elokuussa 2022. Yhtye teki levytyssopimuksen Nuclear Blastin kanssa ja kertoi yhtiön tiedotteessa, että he halusivat tämän bändin kanssa palata Göteborg-metallin juurille.

Toisesta albumista *March of the Unheard* kerrottiin syyskuussa 2024 ja se julkaistiin tammikuussa 2025 Nuclear Blastin kautta.

## Kokoonpano
* Mikael Stanne – laulu
* Niclas Engelin – kitara 
* Jesper Strömblad – kitara
* Peter Iwers – basso 
* Daniel Svensson – rummut

## Diskografia
### Studioalbumit
* *[[Days of the Lost]]* (2022)
* *[[March of the Unheard]]* (2025)

### EP:t
* *[[We Are Shadows]]* (2025)

### Singlet
* *Shadowminds* (2021)
* *Feel What I Believe* (2022)
* *Days of the Lost* (2022)
* *The Needless End* (2022)
* *In Broken Trust* (2022)
* *Path of Fierce Resistance* (2023)
* *The Defiant One* (2023)
* *Become Surrender* (2024)
* *Detonate* (2024)
* *March of the Unheard* (2024)
* *Cruel Perception* (2024)
* *How the Gods Kill* (2025)
* *If You Were Here* (2025)
* *I Wanna Be Somebody* (W.A.S.P. cover) (2025)

## Lähteet

## Aiheesta muualla
* 
*
Minecraft Legends

**Minecraft Legends** on Mojang Studiosin ja Blackbird Interactiven kehittämä ja Xbox Game Studiosin julkaisema videopeli. Se julkaistiin ​​Microsoft Windowsille, Nintendo Switchille, PlayStation 4:lle, PlayStation 5:lle, Xbox Onelle ja Xbox Series X/S:lle 18. huhtikuuta 2023. Se on Minecraftin spin-off.

## Julkaisu
Peli julkistettiin trailerissa Minecraftin YouTube-kanavalla 12. kesäkuuta 2022, ja sen suunniteltu julkaistavan 18. huhtikuuta 2023. 

## Lähteet
Lower Merion Township

**Lower Merion Township** on kunta (*township*) Yhdysvalloissa Pennsylvanian osavaltiossa. Sen väkiluku oli 63&nbsp;633 vuonna 2020. Kunta sijaitsee Montgomeryn piirikunnassa Philadelphian metropolialueella. Lower Merion Township on väkiluvultaan Pennsylvanian osavaltion kahdeksanneksi suurin kunta.

## Väestö
Vuonna 2020 Lower Merion Townshipin 63&nbsp;633 asukkaasta valkoisia oli 81,5&nbsp;%, aasialaisia 7,8&nbsp;%, mustia 6,0&nbsp;% ja alkuperäisasukkaita 0,1&nbsp;%. Asukkaista 16,8&nbsp;% puhui kotonaan jotain muuta kieltä kuin englantia ja 12,6&nbsp;% asukkaista oli syntynyt ulkomailla.

## Lähteet

## Aiheesta muualla
Mauno Paavola

**Olli Mauno Tapio Paavola** (s. 29. heinäkuuta 1942 Tenhola) on suomalainen insinööri, virkamies ja yritysjohtaja, joka on saanut energianeuvoksen arvonimen.

Paavolan vanhemmat olivat maanviljelijä Paavo Mauno Samuel Paavola ja Osea Tellervo Fromholtz. Hänen puolisonsa vuodesta 1967 on merkonomi Tarja Marketta Salminen. Paavola tuli ylioppilaaksi Salon kaksoisyhteislyseosta 1961 ja valmistui diplomi-insinööriksi Teknillisestä korkeakoulusta 1967. Hän oli Tie- ja vesirakennushallituksen koneosaston jaospäällikkö 1966–1975 ja sitten Teollisuuden Voiman lujuuslaskentainsinööri 1975–1982, voimalaitostekniikan toimiston päällikkö 1982–1988, teknisen osaston päällikkö 1988–1990, tekninen johtaja 1990–1991, varatoimitusjohtaja 1991–1994 ja toimitusjohtaja 1994–2004. Paavolalla oli työuransa aikana myös useita asiantuntija- ja luottamustehtäviä. Hän sai energianeuvoksen arvonimen vuonna 2000. Sotilasarvoltaan Paavola on reservin kapteeni. 

## Lähteet
Jouko Simonen

**Jouko Antero Simonen** (s. 14. elokuuta 1943 Kaavi) on suomalainen insinööri, ekonomi ja yritysjohtaja, joka on saanut energianeuvoksen arvonimen.

Simosen vanhemmat olivat majuri Paavo Simonen ja Inkeri Turunen. Hänen puolisonsa vuodesta 1972 on filosofian maisteri Riitta-Liisa Peltonen. Simonen tuli ylioppilaaksi Kouvolan lyseosta 1963 ja valmistui insinööriksi Tampereen teknillisestä oppilaitoksesta 1968 ja ekonomiksi Tampereen yliopistosta 1977. Hän oli Kouvolan sähkölaitoksen toimistoinsinööri 1968–1971, Hämeenlinnan sähkölaitoksen toimistopäällikkö 1971, Suomen Sähkölaitosyhdistyksen talous- ja hallintoasiantuntija 1972–1976 ja hallintoasiain osaston osastopäällikkö 1977–198, Oulun energialaitoksen apulaisjohtaja 1980–1986 ja sähkölaitospäällikkö 1980–1982 ja Keskusosuuskunta Oulun Seudun Sähkön toimitusjohtaja 1986–2003. Simonen oli myös talous- ja johtamisopin opettaja Tampereen teknillisessä oppilaitoksessa 1970 ja tuntiopettaja Kouvolan kurssikeskuksessa 1970–1971. Hänellä oli työuransa aikana useita asiantuntija- ja luottamustehtäviä. Energianeuvoksen arvonimen Simonen sai vuonna 2000. Hän on sotilasarvoltaan reservin kapteeni (2000). 

## Lähteet
God Bless Australia

**God Bless Australia** (*Jumala Siunatkoon Australiaa*) oli ehdotettu Australian kansallislaulu. Sen on kirjoittanut australialainen lauluntekijä Jack O'Hagan. Se lauletaan Waltzing Matildan, tunnetun australialaisen kansanlaulun, säveleen käytössä vielä tänäkin päivänä.

## Sanoitukset

## Sponsorointi
Kappaletta soitti elokuvamainonnassa australialainen bensiiniyhtiö Ampol.

## Ehdotettu hymni
Kun Australia äänesti kansallislaulun puolesta vuonna 1974, "God Bless Australia" ei ollut vaihtoehto. Neljä vaihtoehtoa olivat "Advance Australia Fair" (nykyinen hymni), "God Save the Queen" (entinen kansallislaulu, nykyinen kuninkaallinen hymni ja Yhdistyneen kuningaskunnan kansallislaulu), "Waltzing Matilda" (suosittu kansanlaulu) ja "The Song of Australia" (isänmaallinen laulu, ei enää käytössä).

## Viitteet
Pietarsaaren ruotsalainen seurakunta

**Pietarsaaren ruotsalainen seurakunta** () on seurakunta Pohjanmaalla, Pietarsaaressa. Seurakunta kuuluu Porvoon hiippakunnassa Pedersören rovastikuntaan ja Pietarsaarenseudun seurakuntayhtymään. Kirkkoherrana toimii Jockum Krokfors.

## Herätysliikkeet
Pietarsaaren ruotsalainen seurakunta kuuluu ympäröivän maaseudun tavoin ruotsinkielisen rauhansanalais-lestadiolaisen liikkeen kannatusalueeseen. Pietarsaaressa on myös evankelisen herätysliikkeen kohtalaista kannatusta.

## Papisto
Seuraavat henkilöt ovat toimineet Pietarsaaren ruotsalaisen seurakunnan kirkkoherroina:
* 1963–1973: Runar Backman
* 1978–2007: Jan-Erik Nyman
* 2007–2019: Bo-Göran Åstrand
* 2020→ Jockum Krokfors

## Katso myös
* Pietarsaarenseudun seurakuntayhtymä
* Laestadianernas Fridsföreningars Förbund
* Pietarsaaren baptistiseurakunta
* Pietarsaaren Elim-seurakunta
* Pietarsaaren Saalem-seurakunta
* Pietarsaaren metodistiseurakunta
* Pietarsaaren adventtiseurakunta
* Uskonto Pohjanmaalla

## Lähteet
Uudenkaarlepyyn seurakunta

**Uudenkaarlepyyn seurakunta** () on Suomen evankelis-luterilaisen kirkon seurakunta Pohjanmaalla, Uudessakaarlepyyssä. Seurakunta kuuluu Porvoon hiippakunnassa Pedersören rovastikuntaan. Kirkkoherrana toimii Mats Edman.

## Papisto
Seuraavat henkilöt ovat toimineet Uudenkaarlepyyn kirkkoherroina:

* 1609–1625: kirkkoherra Jakob Borgoensis
* 1625–1636: kirkkoherra Johannes Nycarlus
* 1636–1653: kirkkoherra Jakob Carlman
* 1654–1680: kirkkoherra Nicolaus Ringius
* 1681–1693: kirkkoherra Johannes Grandell
* 1694–1707: kirkkoherra Johannes Forsman
* 1707–1741: kirkkoherra Samuel Alanus
* 1742–1761: kirkkoherra Mikael Jesenhaus
* 1762–1768: kirkkoherra Johan Remahl
* 1770–1792: kirkkoherra Johan Forshäll
* 1795–1816: kirkkoherra Georg Mathesius
* 1820–1844: kirkkoherra Johan Niklas Snellman
* 1845–1850: kirkkoherra Gabriel Borg
* 1852–1871: kirkkoherra Kristofer Kullman
* 1874–1878: kirkkoherra Karl Emil Stenbäck
* 1879–1885: kirkkoherra Waldemar Walli
* 1887–1894: kirkkoherra Vilhelm Johansson
* 1896–1912: kirkkoherra Karl Viktor Petrell
* 1917–1937: kirkkoherra Ernst Gustaf Appelberg
* 1985–1998: kirkkoherra Henry Byskata
* 1998–2018: kirkkoherra Lars-Johan Sandvik
* 2018–2022: kirkkoherra Mia Anderssén-Löf
* 2022– kirkkoherra Mats Edman

## Katso myös
* Munsalan baptistiseurakunta
* Uudenkaarlepyyn Saalem-seurakunta
* Uskonto Pohjanmaalla

## Lähteet
Ismo Jauhiainen

**Ismo Kauko Artturi Jauhiainen** (s. 27. tammikuuta 1942 Ruokolahti) on suomalainen insinööri ja yritysjohtaja, joka on saanut energianeuvoksen arvonimen.

## Henkilöhistoria
Jauhiaisen vanhemmat olivat koneentarkastaja, yliluutnantti Kauko Valter Jauhiainen ja Hertta Unelma Rautavirta. Hänen puolisonsa vuodesta 1963 on lääkintävoimistelija Ritva Anneli Metso. Jauhiainen tuli ylioppilaaksi Helsingin normaalilyseosta 1961 ja valmistui diplomi-insinööriksi Teknillisestä korkeakoulusta 1968. Hän oli Termoplanin suunnittelija 1966–1968, Ekonon yhdyskuntien energiahuoltotoimiston projekti-insinööri 1969–1973, apulaistoimistopäällikkö 1974–1980 ja toimistopäällikkö 1980–1984 sekä Vantaan Sähkölaitoksen, vuodesta 1996 Vantaan Energia, kaukolämpöosaston johtaja 1984–1996 ja toimitusjohtaja 1996–2005. Jauhiainen oli myös Helsingin Seudun Lämpövoiman hallituksen jäsen vuodesta 1996 ja toimitusjohtaja vuodesta 2001. Hänellä oli uransa aikana useita asiantuntija- ja luottamustehtäviä. Energianeuvoksen arvonimen Jauhiainen sai vuonna 2002. Sotilasarvoltaan hän on reservin luutnantti (2000). 

## Julkaisuja
* *Länsi-Saksan ekskursio 1966*, 1967
* *Kaukolämmön tunnusluvut*, 1994

## Lähteet
Martti Lappalainen (energianeuvos)

**Toivo Martti Juhani Lappalainen** (s. 2. toukokuuta 1951 Savonlinna) on suomalainen insinööri ja yritysjohtaja, joka on saanut energianeuvoksen arvonimen.

Lappalaisen vanhemmat olivat maanviljelijä Toivo Lappalainen ja emäntä Tyyne Lappalainen. Hänen puolisonsa vuodesta 1976 on diplomi-insinööri Pirkko Liisa Frimodig. Lappalainen tuli ylioppilaaksi Rantasalmen lukiosta 1970 ja valmistui diplomi-insinööriksi Teknillisestä korkeakoulusta 1975. Hän oli Teknillisen korkeakoulun assistentti 1974–1975, Ekonon suunnitteluinsinööri 1976–1977, Hämeen Sähkön jakelutoimiston päällikkö 1977–1980 ja Suur-Savon Sähkön suunnittelupäällikkö 1980–1984, suunnittelujohtaja 1984–1989, toimitusjohtaja 1989–2007 ja hallituksen puheenjohtaja 1989–2001. Lappalainen oli myös Juvan Lämpö -yhtiön toimitusjohtaja 1982–1989, Joutsan Lämpö -yhtiön toimitusjohtaja 1986–1989 ja Itä-Suomen Energian toimitusjohtaja 1997–2002. Hänellä oli uransa aikana useita asiantuntija- ja luottamustehtäviä. Energianeuvoksen arvonimen Lappalainen sai vuonna 2003. Hän on sotilasarvoltaan reservin yliluutnantti. 

## Lähteet
Université Panthéon-Sorbonne

**Université Panthéon-Sorbonne** (alun perin Paris I) on ranskalainen julkinen yliopisto, joka sijaitsee Pariisin kaupungissa ja on erikoistunut yhteiskuntatieteisiin ja joka on eräissä arvioissa luokiteltu maailman parhaiden yliopistojen joukkoon oikeustieteen, taloustieteen, valtiotieteen, maantieteen, historian ja filosofian aloilla.

## Tunnettuja henkilöitä
* Gabriel Sandu, Helsingin yliopiston teoreettisen filosofian professori

## Lähteet

## Aiheesta muualla
* Yliopiston kotisivut
Buffalo (panssariajoneuvo)

**Buffalo** on panssaroitu miinasuojattu ja väijytyssuojattu ajoneuvo (MRAP), jonka on kehittänyt Force Protection. Ajoneuvo on erikoistunut kulkuväylän avaamiseen ja löydettyjen miinojen raivaamiseen.
Buffalo perustuu eteläafrikkalaiseen Casspir-ajoneuvoon. 

V-muotoinen runko ohjaa räjähdyksen pois matkustajista ja panssarointi suojaa 7,62 mm ammuksilta. Lisäsuojaa käytetään panssarintorjunta-aseilta suojautumiseen.

## Käyttäjät
Ajoneuvon käyttäjiä ovat Yhdysvallat, Kanada, Ranska ja Yhdisteet kuningaskunnat. 

## Lähteet
Kari Kankaanpää

**Kari Kankaanpää** on suomalainen lavastussuunnittelija. Kankaanpää aloitti lavastussuunnittelijan opinnot Taideteollisessa korkeakoulussa 2004. Hänen ensimmäinen pitkän elokuvan lavastussuunnittelu oli Juha Wuolijoen *[[Hella W]]* (2012), josta Kankaanpää sai parhaan lavastussuunnittelun Jussin. Kankaanpään aikaisemmat lavastukset olivat lyhytelokuvissa. Ulkomaan opiskelujen aikana Kankaanpää mm. rakensi aseita ja alien-pukuja Neill Blomkampin tieteiselokuvaan *[[District 9]].*

Kankaanpää sai Jussi-ehdokkuudet elokuvista *[[Lauri Mäntyvaaran tuuheet ripset]]* sekä *[[Aurora (elokuva)|Aurora]]*. Toinen lavastussuunnittelun Jussi tuli Juho Kuosmasen elokuvasta *[[Hytti nro 6 (elokuva)|Hytti nro 6]]* (2021).

Television puolella Kankaanpää on lavastanut mm. *[[Nörtti: DragonSlayer666]] -*sarjaa sekä *[[Nymfit (televisiosarja)|Nymfit]]*-sarjan ensimmäisen tuotantokauden.

## Valikoitu filmografia

* *[[Hella W]]*, 2012
* *[[Lovemilla (elokuva)|Lovemilla]]*, 2015
* *[[Kätilö (elokuva)|Kätilö]]*, 2015
* *[[Hymyilevä mies (elokuva)|Hymyilevä mies]]*, 2016
* *[[Kanelia kainaloon, Tatu ja Patu!|Kanelia kainaloon Tatu ja Patu]]*, 2016
* *[[Lauri Mäntyvaaran tuuheet ripset]]*, 2017
* *[[It Came from the Desert (elokuva)|It Came from the Desert]]*, 2018
* *[[Astrup - Flammen over Jølster]]*, 2019
* *[[Aurora (elokuva)|Aurora]]*, 2019
* *[[Ensilumi (elokuva)|Ensilumi]]*, 2020
* *[[Hytti nro 6 (elokuva)|Hytti nro 6]]*, 2021
* *[[Erik Stoneheart]]*, 2022
* *[[Kikka!]]*, 2022
* *[[Järjettömän paska idea]]*, 2023

## Palkinnot

* Parhaan lavastussuunnittelun Jussi-palkinto elokuvasta *Hella W*, 2012.
* Parhaan lavastussuunnittelun Jussi-palkinto elokuvasta *Hytti nro 6*, 2022.
* Silmänkääntäjä-tunnustus Red Carpet -festivaalilla, 2023.

## Lähteet
Timo Toivonen (energianeuvos)

**Timo Hannu Sakari Toivonen** (1. joulukuuta 1946 Helsinki – 24. joulukuuta 2022 Helsinki) oli suomalainen insinööri ja yritysjohtaja, joka sai energianeuvoksen arvonimen.

Toivosen vanhemmat olivat professori Sulo Toivonen ja Aini Tellervo Andersson. Hänen puolisonsa vuodesta 1968 oli Hilkka Iiris Tuulikki Heliövaara. Toivonen tuli ylioppilaaksi Töölön yhteiskoulusta 1965 ja valmistui diplomi-insinööriksi Teknillisestä korkeakoulusta 1971. Hän oli Imatran Voiman käyttö- ja myyntiosaston suunnitteluinsinööri 1972–1978, myyntiosaston toimistopäällikkö 1978–1988 ja verkkotekniikan osaston osastonjohtaja 1988–1992, IVO Voimansiirron toimitusjohtaja 1992–1996 ja Suomen Kantaverkon, vuodesta1999 Fingrid, toimitusjohtaja 1997–2006. Energianeuvoksen arvonimen Toivonen sai vuonna 2005. Hän oli sotilasarvoltaan reservin yliluutnantti. 

## Lähteet
Bangers and mash

**Bangers and mash** on perinteinen brittiläinen ruokalaji, joka koostuu makkaroista ja perunasoseesta. Makkara voi olla tehty sian, lampaan tai naudan lihasta, usein käytetään Cumberlandin makkaraa. Ruokalajiin kuuluu yleensä sipulikastiketta, mutta siihen voi lisäksi kuulua paistettua sipulia ja herneitä.

Ruokalajia pidetään usein kotonakin valmistettuna tyypillisenä pubiruokana, koska se on nopeaa ja helppoa valmistaa suurinakin määrinä.

Vuonna 2009 ruokalaji listattiin Ison-Britannian suosituimpana lohturuokana *Good Food* -televisiokanavan järjestämässä kyselyssä.

## Etymologia
Vaikka usein väitetään että termi "bangers" keksittiin toisen maailmansodan aikana, termi oli itse asiassa käytössä jo vuonna 1919. Termi otettiin brittiläisessä puheessa käyttöön ensimmäisen maailmansodan aikana, kun makkarat lihan puutteen vuoksi valmistettiin niin vetisinä, että ne saattoivat poksahtaa keitettäessä korkeassa lämpötilassa.

## Viitteet

## Aiheesta muualla
* Bangers & Mash, Wikibooks Cookbook
* Bangers and mash, WikiMedia Commons
Kromifosfaatti

**Kromifosfaatti** (CrPO4) on kromi- ja fosfaatti-ionien muodostama epäorgaaninen ioniyhdiste. Yhdistettä käytetään korroosiota estävänä väriaineena ja katalyyttinä.

## Ominaisuudet, valmistus ja käyttö
Huoneenlämpötilassa kromifosfaatti on vihreää kiteistä ainetta. Yhdisteen alkeiskoppi on ortorombinen. Aineesta tunnetaan myös kidevedelliset di-, tri- ja heksahydraatit (CrPO4·2H2O, CrPO4·3H2O ja CrPO4·6H2O). Heksahydraatti on väriltään violettia. Kidevesi poistuu rakenteesta kuumennettaessa. Kromifosfaatti on veteen liukenematonta, eikä liukene happoihinkaan rikkihappoa lukuun ottamatta.

Kromifosfaattia valmistetaan saostamalla kromiyhdisteiden vesiliuoksista fosforihapon tai alkalimetallifosfaattien avulla.

Kromifosfaattia käytetään väriaineena ja korroosiota estävänä väriaineena korroosioestomaaleissa yhdessä muiden väriaineiden kanssa. Sitä voidaan käyttää myös katalyyttinä.

## Lähteet
Montgomeryn piirikunta (Pennsylvania)

**Montgomeryn piirikunta** () on Yhdysvaltojen Pennsylvanian osavaltiossa sijaitseva piirikunta. Sen väkiluku oli 856&nbsp;553 vuonna 2020. Piirikunnan hallintokeskus on Norristownin kunta ja suurin kunta on Lower Merion Township. Piirikunta on perustettu vuonna 1784. Montgomeryn piirikunta on väkiluvultaan Pennsylvanian osavaltion kolmanneksi suurin piirikunta.

## Väestö
Vuonna 2020 Montgomeryn piirikunnan 856&nbsp;553 asukkaasta valkoisia oli 79,4&nbsp;%, mustia 10,0&nbsp;%, aasialaisia 8,1&nbsp;% ja alkuperäisasukkaita 0,2&nbsp;%. 13,9&nbsp;% asukkaista puhui kotonaan jotain muuta kieltä kuin englantia ja 11,1&nbsp;% asukkaista oli syntynyt ulkomailla.

## Lähteet

## Aiheesta muualla
Alec Regula

**Alec Regula** (s. 6. elokuuta 2000 West Bloomfield, Michigan) on yhdysvaltalainen jääkiekkopuolustaja, joka pelaa NHL-joukkue Edmonton Oilersin organisaatiossa. 

Regula varattiin  kolmannella kierroksella 67. pelaajana Detroit Red Wingsiin, mutta hänet kaupattiin lokakuussa 2019 Chicago Blackhawksiin vaihdossa Brendan Perlinin kanssa.

Regula teki ensimmäisen NHL-maalinsa 18. huhtikuuta 2022 ottelussa Calgary Flamesia vastaan.

Kesäkuussa 2023 Blackhwaks kauppasi Regulan ja Ian Mitchellin Boston Bruinsiin vaihdossa Taylor Halliin ja Nick Folignoon.

Joulukuussa 2024 Bruins asetti Regulan siirtolistalle, josta Edmonton Oilers poimi hänet joukkueeseensa.

## Tilastot

## Lähteet

## Aiheesta muualla
*
*
J-P Passi

**J-P (Jani-Petteri) Passi** (s. 1. tammikuuta 1974 Jyväskylä) on suomalainen elokuvaaja, ohjaaja ja käsikirjoittaja.

J-P Passi on kuvannut kymmeniä lyhytelokuvia ja toistakymmentä pitkää elokuvaa. Ohjaajana hän on voittanut parhaan dokumenttielokuvan Jussi-palkinnon yhdessä Jukka Kärkkäisen kanssa elokuvasta *[[Kovasikajuttu]]* (2012). *Kovasikajutun* työryhmä palkittiin myös elokuvataiteen valtionpalkinnolla. Passi on myös käsikirjoittanut useita elokuvia.

Passi on kuvannut kaikki Juho Kuosmasen elokuvat vuodesta 2010, mukaan lukien Cannes-menestykset *[[Taulukauppiaat]]* (2010), *[[Hymyilevä mies (elokuva)|Hymyilevä mies]]* (2016) ja *[[Hytti nro 6 (elokuva)|Hytti nro 6]]* (2021). *Taulukauppiaat* perustui Passin käsikirjoitukseen. 

Ulkomailla Passi on kuvannut muun muassa ''Chernobyl''-sarjaa sekä ''The Last of Us'' -sarjan toista tuotantokautta. 

*Hymyilevä mies* toi Passille toisen elokuvataiteen valtionpalkinnon. Passi sai *Hymyilevästä miehestä* sekä *Hytti nro 6* -elokuvasta parhaan kuvauksen Jussi-palkinnon. 

## Valikoitu filmografia

* *Kaupunkilaisia*, lyhytelokuva 2008. Kuvaus.
* *[[Kansakunnan olohuone]]*, 2009. Kuvaus.
* *[[Taulukauppiaat]]*, 2010. Käsikirjoitus, kuvaus.
* *Romu-Mattila ja kaunis nainen*, lyhytelokuva 2012. Kuvaus.
* *[[Kovasikajuttu]]*, 2012. Ohjaus yhdessä Jukka Kärkkäisen kanssa, käsikirjoitus, kuvaus.
* *[[Linnunradan käsikirja ufologeille]]*, 2013. Kuvaus.
* *[[Kaikella rakkaudella]]*, 2013. Käsikirjoitus yhdessä Heikki Vuennon, Auli Mantilan ja Matti Ijäksen kanssa.
* *Hevoshullu*, lyhytelokuva 2013. Kuvaus.
* *[[Ajomies (vuoden 2013 elokuva)|Ajomies]]*, 2013. Ohjaus, käsikirjoitus ja kuvaus yhdessä Jarkko T. Laineen kanssa.
* *[[Hymyilevä mies (elokuva)|Hymyilevä mies]]*, 2016. Kuvaus.
* *[[Perkele 2 – Kuvia Suomesta vuonna 2016|Perkele 2 - Kuvia Suomesta vuonna 2016]]*, 2017. Kuvaus yhdessä Rafael Donnerin kanssa.
* *[[Tokasikajuttu]]*, 2017. Ohjaus ja käsikirjoitus yhdessä Jukka Kärkkäisen kanssa, kuvaus.
* *Salaviinanpolttajat*, lyhytelokuva, 2017. Kuvaus.
* *[[Ihmisen osa (elokuva)|Ihmisen osa]]*, 2018. Kuvaus.
* *[[Hytti nro 6 (elokuva)|Hytti nro 6]]*, 2021. Kuvaus.

## Palkinnot ja tunnustukset

* Elokuvataiteen valtionpalkinto 2012: *[[Kovasikajuttu|Kovasikajutun]]* työryhmä Sami Jahnukainen, Jukka Kärkkäinen, J-P Passi ja Riitta Poikselkä.
* Jussi-palkinto 2013 parhaasta dokumenttielokuvasta *Kovasikajuttu* (yhdessä Jukka Kärkkäisen kanssa).

* International Cinematographers' Film Festival 'Manaki Brothers', Bitola, Makedonia 2016: pääpalkinto *Golden Camera 300* elokuvasta *[[Hymyilevä mies (elokuva)|Hymyilevä mies]]*.
* Suomen elokuvaajien yhdistyksen tunnustuspalkinto ”Vuoden Valo” 2016 yhdessä Juho Kuosmasen kanssa elokuvasta *Hymyilevä mies*.
* Jussi-palkinto 2017 parhaasta kuvauksesta elokuvassa *Hymyilevä mies*.
* Elokuvataiteen valtionpalkinto  2016 yhdessä Jussi Rantamäen ja Juho Kuosmasen kanssa elokuvasta *Hymyilevä mie*s.
* International Cinematographers' Film Festival 'Manaki Brothers', Bitola, Makedonia 2021: pääpalkinto *Golden Camera 300* elokuvasta *[[Hytti nro 6 (elokuva)|Hytti nro 6]]*.
* Jussi-palkinto 2022 kuvauksesta elokuvassa *Hytti nro 6*.

## Lähteet
Pertti Leppänen

**Pertti Toivo Leppänen** (s. 24. helmikuuta 1949 Vanaja) on suomalainen insinööri ja yritysjohtaja, joka on saanut energianeuvoksen arvonimen.

Leppänen kävi keskikoulun Hämeenlinnassa ja valmistui insinööriksi Tampereen teknillisestä oppilaitoksesta 1974. Hän oli Kangasalan Sähkön harjoittelija 1967–1968, Imatran Voiman suunnitteluinsinööri 1974–1977, Järvenpään ammatillisen kurssikeskuksen sähkölaitosasentajaopettaja 1977–1979, Pusulan Sähkön toimitusjohtaja 1979–1983, Vihdin Sähkön osastopäällikkö ja verkostopäällikkö 1983–1989 ja Leppäkosken Sähkön toimitusjohtaja 1989–2010. Leppänen oli myös Ikaalisten Lämmön toimitusjohtaja 1992–2000 ja Parkanon Lämmön, vuodesta 1999 Pirken ja vuodesta 2007 Leppäkosken Energia, toimitusjohtaja 1996–2010. Hänellä oli uransa aikana useita luottamus- ja asiantuntijatehtäviä. Energianeuvoksen arvon Leppänen sai vuonna 2005. Hän on sotilasarvoltaan reservin alikersantti. Taiteilija Alpo Tuomisto maalasi Leppäsen muotokuvan vuonna 2009.
 

## Lähteet
Thérèse Steinmetz

**Thérèse Steinmetz** (s. 17. toukokuuta 1933) on alankomaalainen laulaja. Steinmetz opiskeli Alankomaiden konservatoriossa ja esiintyi useissa teatteri-, televisio- ja elokuvarooleissa ennen kuin sai oman tv-ohjelmansa *Thérèse* vuonna 1966. Steinmetz valittiin sisäisesti edustamaan Alankomaita Eurovision laulukilpailuun 1967. Steinmetz esitti 22. helmikuuta pidetyssä *Nationaal Songfestival* -karsinnassa kuusi kappaletta, joista "Ring-dinge-ding" valittiin Alankomaiden edustuskappaleeksi. Kansainvälisessä Eurovision laulukilpailussa Steinmetz sijoittui jaetulle 14. sijalle 17 kilpailijan joukosta.

Steinmetz voitti vuonna 1970 Golden Stag Festival -laulukilpailun Romaniassa.

## Diskografia
### Albumit
**Het Songfestival Van Thérèse* (1967)
**14 Liedjes Van Thérèse* (1968)
**Thérèse In Het Theater* (1970)
**Jona, Een TV-Bewerking Van Het Bijbelboek* (1971)
**Accent Op Thérèse* (1972)
**Thérèse* (1976)
**Opus 1 + 3 - Theater Tour De Chant* (1979)
**Met De Zon Mee* (1982)
**Nacht Des Balkans* (1984)
**Close To The Classics* (1987)
**Amsterdam - Paris (Dialogue Musical)* (2016)

## Lähteet